# Musaranya nòmada

La musaranya nòmada (Sorex vagrans) és una musaranya nord-americana de mida mitjana. Anteriorment es creia que la musaranya fosca (S. monticolus) formava part de la mateixa espècie que aquest animal.

## Descripció

* Mesura uns 10 cm de llarg, incloent-hi la cua de 4 cm.
* Pesa entre 3 i 8 g. En néixer, pesa només mig gram.
* És de color marró vermellós, amb les parts inferiors més grises i una llarga cua que a vegades és més pàl·lida per sota. A l'hivern, el pelatge esdevé marró fosc.
* La saliva no és tòxica.
* No presenta dimorfisme sexual.

## Subespècies

* Sorex vagrans halicoetes (Grinnell, 1913)
* Sorex vagrans paludivagus (von Bloeker, 1939)
* Sorex vagrans vagrans (Baird, 1857)

## Reproducció

Després d'una gestació de 20 dies, les cries neixen entre el març i el maig en nius fets de matèria vegetal. Hi pot haver un segon període de naixements a l'agost i el setembre. Els joves són deslletats 16–20 dies després del naixement. La longevitat és de 16 mesos, la qual cosa comporta que la majoria d'exemplars no pugui criar al segon any.

## Alimentació

Menja principalment invertebrats (insectes, cucs, caragols, llimacs i aranyes). També es nodreix de fongs, petits mamífers i plantes (incloent-hi arrels, brots tendres i, probablement també, llavors).

## Hàbitat

Viu a les ribes de llacs i corrents d'aigua poblades per herbassars i salzes, i, també, als aiguamolls costaners.

## Distribució geogràfica

Es troba a l'oest de Nord-amèrica.

## Observacions

Emet vocalitzacions d'alta freqüència (una mena d'ecolocalització) per orientar-se.

## Referències

* 1 2 3 4 North American Mammals (anglès)
* ↑ Catalogue of Life (anglès)
* ↑ California Animal Facts (anglès)
* ↑ Whitaker, J. O., Jr., S. P. Cross i C. Maser, 1983. Food of vagrant shrews (Sorex vagrans) from Grant Co., Oregon, as related to livestock grazing pressures. Northwest Sci. 57:107–111.
* ↑ www.imnh.isu.edu (anglès)

## Bibliografia

* Carraway, L. N., 2007. Shrews (Soricomorpha: Soricidae) of Mexico. Western North American Naturalist 3.
* Corbet, G.B. & Hill, J.E., 1991. A World List of Mammalian Species. Tercera edició. Natural History Museum Publications & Oxford University Press, Londres i Oxford: v-viii, 1–243.
* Hennings, D. i Hoffmann, R. S., 1977. A review of the taxonomy of the Sorex vagrans species complex from western North America. Occasional papers of the Museum of Natural History, the University of Kansas 68: 1–35.
* Hutterer, R., 1993. Order Insectivora. A: Wilson, D.E. i Reeder, D.M. (eds.) Mammal Species of the World. Segona edició. Smithsonian Institution Press, Washington DC i Londres: 69–130.
* Junge, J. A. i Hoffman, R. S., 1981. An annotated key to the long-tailed shrews (genus Sorex) of the United States and Canada, with notes on the Middle American Sorex. Occasional papers of the Museum of Natural History, the University of Kansas 94: 1–48.
* Rickard, W.H., 1960. The distribution of small mammals in relation to climax vegetation mosaic in eastern Washington and northern Idaho. Ecology 41: 99–106.
* Williams, D. F., 1986. Mammalian species of special concern in California. Calif. Dept. Fish and Game, Sacramento. Admin. Rep. 86–1. 112pp.
* Wilson, D. E. i Ruff, S., 1999. The Smithsonian Book of North American Mammals. Smithsonian Institution Press, Washington DC.

## Enllaços externs

* BioLib (anglès)
* CalPhotos (anglès)
* GAP Analysis Predicted Distribution Map (anglès)
* A Field Guide to the Fauna of the Johnston Wilderness Campus (anglès)